Мәтін түрлері

***«ҚАЗАҚ ТІЛІ» ПӘНІН ОҚЫТУДАҒЫ МӘТІН ТҮРЛЕРІН ИГЕРУДІҢ ТИІМДІ ОҚУ-ӘДІСТЕМЕЛІК ҚЫРЛАРЫН ЖЕТІЛДІРУДІҢ ЖАҢА БАҒЫТТАРЫ***

***Сабақтың тақырыбы:****Мәтін түрлері.*

***Мақсаты:****Мәтіннің түрлері туралы ұғымды талдау. Оқушылардың өз-ара байланыстырып сөйлей білу дағдыларын қалыптастыру. Мәтін түрлерін бір- бірінен ажыратып, оны дұрыс құра білуге машықтандыру; Мәтінді түсініп оқуға дағдыландыру, сөздік қорларын молайтудың жолдарын қарастыру; шәкірттерді өз бетінше ойлай білуге, ізденуге үйрету; ұйымшылдыққа, достыққа, білімді терең меңгертуге ынталандыру.*

***Әдістемелік бағыттар****: сұрақ-жауап, талдау, проблемалық ізденіс, салыстыру, ойындар ойнау.*

***Көрнекілігі:****мәтін түрлері, суреттер, кестелер.*

***Пәнаралық байланыс:****дүниетану, әдебиеттік оқу.*

***Сабақтың барысы:***

***І. Ұйымдастыру кезеңі.****Сабаққа әзірлік*

*Психологиялық сәт:  Ана тілің арың бұл,*

*Ұятың боп тұр бетте.*

*Өзге тілдің бәрін біл,*

*Өз тіліңді құрметте.*

***ІІ. Топқа бөліну:****Дауыссыз дыбыстардың түрлеріне қарай 3 топқа бөліну.  (23 оқушы)*

***1 топ: Үнді: л, м, н, ң, р, й,  (у);***

***2 топ: Ұяң: б,в, г, ғ, д, ж, з;***

***3 топ: Қатаң: к, қ, п, с, т, ф, х, һ,    ц, ч, ш, щ.***

***Топ ережесін ұсыну.***

* *Тәртіп сақтау;*
* *Ой қосу;*
* *Біреудің ойын тыңдау;*
* *Ашуға жол бермеу;*
* *Топты қолдап отыру.*

*(Жұмыс барысында тәртіп бұзған оқушыға ескерту беріліп, жақсы жауап берген оқушының жақсы бағаға ие болатынын хабардар ету.)*

***ІІ. Білімді тексеру:***

*Әр түрлі сөйлемдердің ішінен керекті сөйлемдерді таңдап алып, мәтін құрастыру.*

*Мысалы: Теміржол маңында байқа! Рельстерге отыруға болмайды. Жалбыздан дәрі дәрмек жасалады. Жүріп келе жатқан поездан түсуге, мінуге болмайды.*

*-Қай сөйлем артық?*

*-Сол сөйлемді алып тастасақ, қандай өзгерісті байқаймыз?*

*-Мәтін деген не?*

*-Мәтін құрылымын ата?*

*-Мәтіннің басталуы, негізгі бөлімі, соңы болады.*

|  |
| --- |
| **Мәтін бөліктері** |
| Басы   * + Негізгі бөлім * Соңы |
|  |
|  |

***ІІІ.Дәптермен жұмыс:****Бүгінгі күнді дәптерге жазу. Көркем жазу жолдарын толтыру.*

*Жиырма жетінші қазан.*

***Х х***

***Хат  хайуанат саяхат  шах***

*( Х дыбысы сөздің басында, ортасында да, аяғында да кездеседі).*

***ІV. Мақсат қою кезеңі:***

***«Хатшы» ойынын ойнау.****Мәтіннің түрлерін ажырату.*

*Әр топтан бір хатшыдан шығып үш түсті хаттың бірін алып тобына тапсырады.*

*Әр хатта жаңадан басталған сөйлем жолдары бар.*